khistorydata/jeongjo-sjw-relations huggingface dataset:
정조 17년
李書九以禮曹言啓曰宗廟永寧殿永禧殿景慕宮秋奉審今八月初四日爲之之意已爲啓下矣宗廟永寧殿永禧殿判書例爲進去臣允大景慕宮進去奉審而判書金尙集方在罷職中無以推移進去判書有闕之代令政院稟旨變通何如傳曰允前望單子入之
정조 17년
禮曹判書前望單子入之李𡊠落默
정조 17년
李書九以成均館大司成意啓曰去七月初七日儒生上旬輪次更稟草記批旨涼生後更稟可也事命下矣今已涼生何以爲之乎敢啓傳曰弘文提學令政院待開門牌招日熱猶如此日出前當懸題泮堂知悉可也
정조 17년
李書九以內醫院都提調提調意啓曰御供事體何等嚴重而今此忠淸水使封進有匣生鰒比前體小特甚腐傷無餘其在重御供尊事體之道決不可封入還爲退送使之卽速改封進當該水使李潤謙罷職何如傳曰允捧入可也
정조 17년
李書九以觀象監領事提調意啓曰命課學兼敎授池景泌有頉代本學前僉正全宗周取才居首依節目差下使之付軍職冠帶常仕何如傳曰允
정조 17년
兪漢寧以兵曹言啓曰因司僕寺草記扈輦隊步品全不調嫺該曹堂郞論勘事批旨內允郞官令兵判決棍五度汰去以尊事體可也事命下矣依傳敎當該兵曹正郞朴吉源決棍五度後汰去之意敢啓傳曰知道
정조 17년
兪漢寧以兵曹言啓曰因義禁府啓目宣傳官田德顯原情判付內令兵判從重決棍事命下矣依傳敎宣傳官田德顯決棍十五度之意敢啓傳曰知道
정조 17년
兪漢寧以兵曹言啓曰慶熙宮衛將高景昇除授在外過限未上來五衛將金養淳老病沈篤無望供職呈狀乞遞輪番之任不可久曠竝改差何如傳曰允
정조 17년
金孝建以義禁府言啓曰保放罪人朴華源査啓旣已啓下依例還囚後議處之意敢啓傳曰知道
정조 17년
兪漢寧以義禁府言啓曰吏曹前判書金思穆亟施付處之典事命下矣金思穆江原道淮陽府付處而以傳敎內辭意具罪目依例發遣府都事押送配所何如傳曰允
정조 17년
兪漢寧啓曰前判書金思穆配所草記不待傳旨啓下自本府徑先擧行事極可駭矇然捧納之罪臣不勝惶悚而當該金吾堂上不可無警推考何如傳曰允
정조 17년
持平李東宇啓曰請亟寢秋曹罪人柳師文放釋之命仍令王府設鞫嚴問期於得情夬正王法措辭見上答府曰不允
정조 17년
癸丑八月初三日卯時上御重熙堂左承旨右承旨右副承旨入侍時行左承旨林濟遠行右承旨李書九右副承旨洪仁浩記事官徐有聞記注官承膺祚記事官洪樂游以次進伏訖上命濟遠書九仁浩讀公事書判付訖命退承史以次退出
정조 17년
癸丑八月初三日巳時上御誠正閣右承旨入侍時行右承旨李書九假注書金錫泰記注官承膺祚記事官洪樂游同成均徐有防大司成沈煥之以次進伏訖上命讀公事判付訖上敎煥之曰去番魁首明日科勿令赴試可也命退諸臣以次退出
정조 17년
行都承旨洪明浩坐行左承旨林濟遠坐右承旨未差左副承旨金孝建坐右副承旨洪仁浩坐直同副承旨兪漢寧坐直注書徐有聞仕一員未差假注書金錫泰仕直事變假注書李弘達仕
정조 17년
洪仁浩啓曰弘文提學閔鍾顯旣已承牌藝文提學洪良浩卽爲牌招以爲同參考試何如傳曰允
정조 17년
傳于林濟遠曰左承旨持此御題與弘文提學偕往泮宮試取以來
정조 17년
傳于洪仁浩曰新拜後尙未見之今日入侍事遣史官傳諭于右議政
정조 17년
洪仁浩啓曰右議政金憙依下敎來待矣傳曰入侍
정조 17년
傳于洪仁浩曰科次入侍
정조 17년
傳于洪仁浩曰入格儒生入侍
정조 17년
傳于洪仁浩曰秋奉審待晴擇日爲之事分付該曹
정조 17년
以吏曹參議李冕膺牌不進罷職傳旨傳于洪仁浩曰只推更爲牌招
정조 17년
洪仁浩以禮曹言啓曰宗廟永寧殿永禧殿景慕宮秋奉審今日當爲之而新除授判書李𡊠身病猝重萬無進參之路云令政院稟旨變通何如傳曰許遞與提調前望單子入之待下批牌招禮判則先進去後謝恩
정조 17년
禮曹判書前望單子入之洪良浩落點
정조 17년
宗廟提調前望單子入之具允明落點
정조 17년
景慕宮提調前望單子入之尹塾落點
정조 17년
以大司成鄭大容牌不進罷職傳旨傳于金孝建曰只推更爲牌招
정조 17년
兪漢寧啓曰兵曹判書鄭好仁以繕工提調罷職而纔有傳旨付標之命矣卽爲牌招傳授命召何如傳曰允
정조 17년
兪漢寧啓曰兵曹判書鄭好仁牌不進推考傳旨今方捧入而命召傳授一時爲急更卽牌招何如傳曰允
정조 17년
傳于洪仁浩曰活人提調許遞前望單子入之
정조 17년
活人提調前望單子入之曺允大落點
정조 17년
傳于洪仁浩曰疏語旣然雖已許施名以實提調勢難晏然行公兵判兼帶繕工提擧許遞今日政差代
정조 17년
禁府啓目鎭安前縣監朴華源矣本府議啓內憑藉賑事反弄公穀之罪昭著無餘還穀法意至重且大而比年停退穀旣自統兵營使之還錄則宜卽論報釐整是白去乙以未捧爲已捧殆近三百石是白遣災結事目何等截嚴而濫報磨勘俵餘之結私自區處者亦至三十一結之多已萬萬痛駭兺不喩荒年賑政事關民命一粒半殼固宜致愼而敢以賙民之資反作私用之物會減公穀之擅自帖給至於百餘包營作租之作錢取剩及煙役租那移倉穀俱係法外罪固難貸竝以此照律罪從重論杖一百收贖告身盡行追奪流三千里定配勿限年禁錮私罪奉敎依允功議各減一等爲旀昨年俵田之飭敎果何如況賑政一款尤何等盡心察飭處則繡衣之書啓筵奏不啻狼藉特敎行査之下初曰難以査出今始如是錄啓若知嚴畏何敢以難査二字發口又何敢以行査樣煩屑登聞乎大抵莅任之後未見勤勵凡所擧行駭然若此似此道伯不可以迎送爲念一任其壞綱全羅監司權施以不敍之典秋務方殷況穀簿紊亂之時乎其代今日政問于大臣另擇使之不多日內辭朝爲良如敎
정조 17년
兵曹啓目粘海州秋伊洞居御營軍李三金拯活十七名人命此等民狀不無誇張論賞一款置之何如判付啓道伯決不以無據之事狀聞李三金拯活之功依例施賞今日政下批爲良如敎
정조 17년
有政吏批判書金文淳牌不進參判未差參議李冕膺進右副承旨洪仁浩進啓曰判書金文淳牌招不進參判未差小臣獨政未安何以爲之敢稟傳曰只出緊任又啓曰全羅監司今當差出而擬望之人乏少承旨竝擬何如傳曰允以金文淳爲吏曹判書大司成沈煥之仍任事承傳李書九爲全羅監司李得臣爲刑曹判書邊得讓爲工曹判書申思運爲判尹洪義榮爲同敦寧宋鍈爲左尹尹塾爲判義禁權以綱爲同義禁林蓍喆爲同春秋洪秀輔爲社稷提調徐有防爲尙衣提調李秉鼎爲掌樂提調沈煥之爲司宰提調黃仁點爲長興提調金頤柱爲典牲提調黃昇源爲典設提調沈煥之爲氷庫提調金履禧爲造紙提調林濟遠爲瓦署提調金箕性爲濟用提調閔鍾顯爲觀象監提調李聖圭爲內資提調李家煥爲掌苑提調尹坊爲內贍提調曺允大爲司圃提調朴彬源爲軍資直長宋厚淵爲金堤郡守贈吏判金相庚贈領議政例兼贈吏參金壽澤贈左參成例兼贈吏議金鎭望贈吏判例兼以上右議政金憙三代追贈兵曹佐郞楊致鶴禮曹佐郞金洛一相換李得臣爲繕工提調
정조 17년
兵批判書鄭好仁進參判閔台爀病參議尹弘烈入直進參知睦萬中病同副承旨兪漢寧進以洪檢爲副摠管李燁爲黃海水使徐有秉爲忠淸水使五衛將金鼎鎭忠翊將張齊白忠壯將全仁壽宣傳官李尙德副司直李庚運副司果全宗周以上竝單付
정조 17년
以左參贊望筒傳于兪漢寧曰前望單子入之
정조 17년
左參贊前望單子入之洪良浩落點
정조 17년
洪明浩啓曰假注書鄭文始仍察廳任何如傳曰允
정조 17년
傳于兪漢寧曰坐直承旨入侍
정조 17년
兵曹口傳政事副司直鄭大容單付
정조 17년
兪漢寧以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 17년
綾恩君具允明疏曰伏以臣卽伏見傳敎下者以臣爲宗廟署提調繼而召牌踵臨固當感激趨應之不暇而第伏念今此各司首堂與提調譴罷之擧實出於振紀綱尊命令之聖意而臣亦在宗簿寺提調之任再次査問終未覈得苟究其罪固與諸臣無所異同而獨蒙分揀之恩又被除職之命臣誠惝怳震懍無地自容在臣私義固不可憑恃寵靈自同無故況且臣猥忝輔國之列矣輔國不得與大臣同衙門禮數所拘法例卽然此又臣不可冒承之端玆不得不坐犯違傲敢陳短章伏乞聖明俯垂諒察亟許遞改以存公格以安私分不勝幸甚云云答曰省疏具悉昨日現告中區別卽以都提調衙門也況別無難査之端云乎勿辭行公
정조 17년
戶曹判書沈頤之疏曰伏以日昨動駕時衛內冒入班列追到人未卽査出傳敎截嚴至有各司及提調衙門首堂一竝罷職之命而臣則以兼帶太倉諸郞之赴進排不參班獨漏於現告中矣臣之所管郞官之參於陪班者有本曹及禮賓義盈繕工諸司等諸司則以實以兼理難倖逭又況倉官進排只是一員而餘皆參班者乎臣於昨日面詰諸官杖覈陪隷終未査得其冒犯者則顧其爲罪有非他人只管一司之比且臣於禮賓則單提調也而現告初不擧論繕工則一提調也而僚提替被譴罰不惟臣私心之萬萬惶愧靡所自措其在朝家刑政寧容若是斑駁乎玆敢短章首實仰請嚴命伏願聖明亟降威罰重勘臣罪以肅朝綱以安私分焉臣無任云云答曰省疏具悉倉官事轉有誤傳似漏於現告矣其餘提擧之兼管不可獨逭則或見漏或替捧政院事難免不察當該承旨推考卿則使之一體添書於傳旨繕工實提調鄭好仁傳旨中付標
정조 17년
癸丑八月初四日巳時上御誠正閣都承旨右議政入侍時行都承旨洪明浩記事官徐有聞記注官承膺祚記事官洪樂游右議政金憙以次進伏訖憙曰祗謁太廟聖孝克伸回鑾萬安玉體康寧下情欣忭不可勝達日間聖體若何上曰一樣矣憙曰王大妃殿氣候何如上曰一樣矣憙曰惠慶宮氣候何如上曰一樣矣憙曰元子宮氣候何如上曰好在矣憙曰臣於見職豈有一毫堪承之望而前後疏章誠意未孚義分是懼不敢一味煩瀆冒昧出肅今已有日區區懇迫之私擬待登筵罄竭餘蘊矣今得方寸之地謹當悉陳衷曲以冀天日之照燭矣輔相國之重任也況今聖明在上至化昭隆摠攬萬機一念憂勤對揚承佐之責宜求謨猷賁飭之才而如臣譾劣百無一能者今若偶占濫叨晏然冒居於百僚之首則一世之傳笑四方之駭惑勢所必至臣雖欲貪寵忘廉濫居匪據其奈誤聖恩而玷名器何哉特爲體諒以便公私區區之望也上曰卿言過矣敦諭已言之予於卿知之久矣以藩任而特爲枚卜者意有所在夫豈偶然哉古人有言宰相須用讀書人卿是讀書人也予所取卿者一也以今淆俗宜取恬靜之人俾爲坐鎭之方予所取卿者二也卿是卿家人居家而有謹飭之行立朝而有愷悌之譽予所取卿者三也卿須體予倚毗之意無復控辭克盡輔弼之責好矣憙曰雖以日昨班次事言之莫非臣不能董率之罪也出仕之初瘡疣已箸臣之百不稱職萬無承當之望有如是矣懼悚之極尤無所達矣上曰班次事在卿出肅之日不及董飭事勢誠然何必引咎憙曰臣旣不以見職自居則何敢以初筵所懷備謝陳達乎第伏念事在目下不可無一言敢此仰達向者蔡濟恭疏中句語時値居藩臣雖未得聞知而以蔡濟恭疏批及前左相云云觀之處分之尙且靳持實爲抑菀矣上曰卿久在藩任想必未及聞知矣大抵蔡領府向者一疏原其情不過慮到於義理之漸晦而已豈有他哉今若只以疏中字句之妄發爲罪則容或可也而旣無是事則此豈可渾淪排斥而又況爲今日北面於予者若能以予心爲心則何敢以此事無難登徹乎向筵已有下敎於筵臣者卿自當聞知此不須更事提達矣憙曰臣則近在藩任漠然未閑故俄有所仰達矣上曰初筵例有所陳卿須一一陳達可也憙曰如臣無似何敢以大官自處有所陳達乎若或未蒙恩遞一味冒膺則亦敢不隨僚相之後隨所見仰奏耶上曰北關民情近果如何沿路農形亦果如何爲民一念夙宵憧憧卿須詳陳可也憙曰農形到處豐登今番喜雨又復浹洽民事萬幸而北關民情亦無別般可達者矣上曰次對明當爲之耶憙曰臣於年來曾無與聞廟謨之事初當重任實有不辨東西之歎不知何以仰對矣上曰大臣異於庶僚節目間生疎何必爲拘所望於卿者卽振刷紀綱矜式簪紳正體統尊朝廷而已卿亦體此至意務盡對揚承佐之地好矣詩曰抑抑威儀維德之隅卿須懋哉憙曰如臣無似忝在此職何敢當聖敎之萬一乎惟伏冀早卽體諒矣上曰過矣過矣命退諸臣以次退出
정조 17년
癸丑八月初四日巳時上御誠正閣科次入侍時右副承旨洪仁浩記事官徐有聞記注官承膺祚記事官洪樂游弘文提學閔鍾顯藝文提學洪良浩檢校直提學徐有防直閣金祖淳校理魚用謙以次進伏訖上曰科次爲之鍾顯等承命考試以次拆榜訖命書傳敎曰七日製居首賦三下一生員李命熙直赴會試之次三下生員金鑢進士任天常徐俊輔生員黃基天進士盧宋雲載各給二分仍命書榻敎曰入格儒生待令又命書榻敎曰違牌大司成許遞又命書傳敎曰査事之經宵大關紀綱或勘或漏亦係刑政昨有諸堂處分而今聞已査現未及草記者爲五六人而其中泮長之査出爲五人今聞同成均言果然奉法之勤勵可謂諸堂之最然而一例勘罪太涉混圇前大司成沈煥之特爲勿論仍任前職牌招察任以示弦韋又命書榻敎曰新除授吏曹判書牌招同參政事又命書榻敎曰藥房提調前望單子入之命退諸臣以次退出
정조 17년
癸丑八月初四日未時上御重熙堂左副承旨入侍時左副承旨金孝建記事官徐有聞記注官承膺祚記事官洪樂游以次進伏訖上曰入格儒生如已待令使之入侍可也賤臣承命出回奏曰金鑢徐俊輔黃基天外姑未待令矣上曰與之偕入可也賤臣承命偕入上曰以次進前奏姓名及試券數句可也金鑢等以次進奏訖上曰爾等須加意勤課可也仍命退諸臣以次退出
정조 17년
癸丑八月初四日申時上御誠正閣同副承旨入格儒生入侍時同副承旨兪漢寧假注書金錫泰記注官承膺祚記事官洪樂游生員李命熙進士任天常生員黃基天進士盧宋雲載以次進伏訖上曰儒生以次進前奏姓名可也命熙進前奏姓名訖上曰汝近族顯官誰也命熙曰小臣近族無顯官矣上曰遠族誰也命熙曰平安監司李秉模臣十九寸矣上曰汝之工夫似甚緊要努力期於登科立朝焉天常等以次進前奏姓名訖上敎雲載曰汝近族誰也雲載曰故侍直臣偉明之孫矣上曰汝祖予曾見之矣汝須某條登科立朝可也命退諸臣以次退出
정조 17년
行都承旨洪明浩坐行左承旨林濟遠坐行右承旨洪義榮坐直左副承旨金孝建坐右副承旨洪仁浩坐同副承旨兪漢寧坐直注書徐有聞病一員未差假注書洪樂游仕金錫泰仕直事變假注書李弘達仕
정조 17년
金孝建啓曰大司憲金履禧執義許晊掌令邊景祐持平朴孝成李東宇呈辭掌令姜鳳瑞在外監察茶時之意敢啓傳曰知道
정조 17년
兪漢寧啓曰備邊司郞廳來言今日賓廳日次而無時急稟定事不得來會云矣敢啓傳曰明日來會三相備員之初當兼行常參而處所便殿爲之
정조 17년
傳于兪漢寧曰閫帥入侍
정조 17년
傳于兪漢寧曰發遣吏郞諸執事淸齋與否摘奸以來
정조 17년
傳于金孝建曰承旨入侍
정조 17년
洪仁浩啓曰明日常參承旨當爲備員未差之代政官所當牌招開政差出而判書金文淳方在受由中參判參議俱未差何以爲之敢稟傳曰與吏曹堂上之代前望單子入之待下批牌招察任
정조 17년
洪仁浩啓曰明日常參六曹長官當爲進參而吏曹判書金文淳受由參判未差參議鄭大容牌不進無進參之員何以爲之敢稟傳曰參議只推更爲牌招
정조 17년
洪仁浩啓曰假注書洪樂游姑令仍察何如傳曰允
정조 17년
同成均前望單子入之李秉鼎落點
정조 17년
洪仁浩以司饔院都提調提調意啓曰本院奉事朴彬源以燔造官方在燔所而昨日政軍資監直長遷轉矣當燔造方張之時不可付之於手生之人本院直長中依例相換以爲燔役無弊竣事之地何如傳曰允
정조 17년
兪漢寧以司僕寺一二提調意啓曰濟州出來後運歲貢馬二百匹內三匹船中故失四匹到中路故失七匹到江頭病留實納馬一百八十六匹禾毛色別單書入之意敢啓傳曰知道
정조 17년
兪漢寧以兵曹言啓曰僉知中樞府事李性淳素患痰癖之症近益添劇時月之內無望供職呈狀乞遞西樞雖是閑局不可一向虛縻改差何如傳曰允
정조 17년
兪漢寧以兵曹言啓曰卽接全羅前監司權移文則忠壯衛將全世益今年七十一歲風病沈痼上去無路云係是加設窠老病旣如此則不可虛縻減下何如傳曰允
정조 17년
洪仁浩以義禁府言啓曰時囚罪人朴華源杖一百收贖告身盡行追奪流三千里定配勿限年禁錮照律公事判付內功議各減一等事命下矣朴華源功議各減一等杖九十收贖告身盡行追奪勿限年禁錮忠淸道結城縣海門驛徒二年半定配而以議啓內辭意具罪目依例發遣府羅將押送配所何如傳曰允
정조 17년
應製居首賦三上一行左承旨林濟遠內下小鹿皮一令三上二直閣金祖淳紙三卷筆三枝墨二笏三中行右承旨李書九副司果李相璜各紙二卷筆二枝墨一笏三下同副承旨兪漢寧檢校直閣鄭大容注書徐有聞各紙一卷筆二枝墨一笏次上校理魚用謙奉敎洪樂游各紙一卷賜給
정조 17년
吏曹判書金文淳疏曰伏以臣昨伏奉東銓除命其在竭蹶之義固當趨承之不暇而顧臣目下情私焦灼煎熬萬無頃刻離側之望蓋臣之父病于今三朔一直彌篤向叨是職也屢遭請急獲蒙體諒式至今日安意扶護皆聖上賜也父子相對攢手感祝其間症情之乍歇乍劇不敢煩陳而氣度則寒熱交作便道則祕泄無常眠或致通宵全失食亦多終日專却氣息之凜綴形殼之凘脫比之月前又不知落下幾層轉側之際左右扶將一日二日心焉如焚邇來霎時公故亦不敢爲抽身暫赴之計尙可以收拾神精抑情行政乎孝理之下不敢自阻仰暴實狀以俟終始之澤焉臣方疾聲冒籲何暇念及他事而弟念向來前持平鄭𣲚之疏盛論疏滯政之前後銓官而至以擔却義理等說加之論斥備至勘斷甚嚴臣亦伊後之一銓官耳至今追思驚𢥠尙存人臣事君維義與理此若擔却當作何人勤攻之言雖若過情僨誤之地決難再往且於各司郞官現告事提擧諸臣擧皆被譴而臣於寺署獨爲倖逭慙悚之極無面可顯設令臣無萬萬難强之情理揆以廉防去就一節固非可論而況頃刻離側實無其路者乎伏乞聖明竝垂鑑諒亟遞臣本兼以便救護仍降臣威罰以謝人言千萬幸甚云云答曰省疏具悉卿其勿辭救護父病
정조 17년
吏曹參議李冕膺疏曰伏以臣卽伏聞臣父宿病之外添得別症寒戰頻作溏泄交劇委頓床玆食飮全廢房闥之內精神不周跬步之頃轉側莫能氣息綿綴實有朝夕難支之形蓋緣日候之乍涼而調將失宜職務之稍繁而勞動過多凘脫之氣抵當不得外冒內傷以至眞元下陷莫可扶接源委旣重憂慮實多急足踵至促臣來視臣自聞此報心神飛越按住不得忙陳短章徑自登程以爲及時往護之計伏乞聖慈俯垂諒察特遞臣職以伸情私仍治臣擅行之罪以肅朝綱千萬幸甚云云踏啓字
정조 17년
癸丑八月初五日辰時上御重熙堂左副承旨入侍時左副承旨金孝建假注書金錫泰記注官金良倜記事官洪樂游檢校直閣徐榮輔南公轍直閣金祖淳以次進伏訖上命讀公事判付訖命退賤臣持公事以次退出
정조 17년
癸丑八月初五日午時上御誠正閣同副承旨閫帥應製諸臣入侍時行左承旨林濟遠左副承旨金孝建右副承旨洪仁浩同副承旨兪漢寧假注書金錫泰記注官金良倜記事官洪樂游藝文提學洪良浩行副司直李秉鼎弘文提學閔鍾顯檢校直閣徐榮輔南公轍直閣金祖淳黃海水使李燁忠淸水使徐有秉校理魚用謙兵曹佐郞洪受浩事變假注書李弘達以次進伏訖上曰閫帥進前可也燁進前奏職姓名訖上曰下去善爲之有秉奏職姓名訖上曰兵使當早晩除授勿治行裝可也命退燁有秉先退出上敎良浩等曰今此應製試券卿等各以所見考之可也良浩等承命進前論難試券奏等第訖上敎濟遠曰左承旨工夫可謂老而愈篤矣濟遠曰猥蒙優等惶恧無地矣仍命書榻敎曰未肅拜同成均許遞前望單子入之命退諸臣以次退出
정조 17년
行都承旨洪明浩坐行左承旨林濟遠坐行右承旨洪義榮坐直左副承旨未差右副承旨徐有秉坐同副承旨兪漢寧坐直注書徐有聞病一員未差假注書洪樂游仕金錫泰仕直事變假注書李弘達仕
정조 17년
兪漢寧啓曰判義禁尹塾除拜後過三日不爲出肅依定式推考警責仍卽牌招何如傳曰允
정조 17년
傳于洪義榮曰禮房承旨馳詣文廟奉審摘奸以來
정조 17년
傳于兪漢寧曰右副承旨入侍
정조 17년
藥房提調前望單子入之徐有防落點
정조 17년
兪漢寧啓曰卽伏見全羅左水使曺命楫去春夏等褒貶啓本則邊將無一人居中居下殊無嚴明殿最之意推考警責何如傳曰允
정조 17년
傳于洪明浩曰承旨前望單子入之待下批牌招察任
정조 17년
承旨前望單子入之徐榮輔徐有秉落點
정조 17년
有政吏批判書金文淳受由參判未差參議鄭大容右副承旨徐有秉進啓曰判書金文淳受由參判未差小臣獨政未安何以爲之敢稟傳曰只出緊任以閔鍾顯爲禮曹判書李敬一爲同義禁白師坤爲敬陵令尹魯東爲兵曹正郞甕津府使李燁承文正字韓錫仁成均博士李錫垕學正李錫心學錄崔致翼知經筵金文淳同經筵李𡊠以上竝單付軍資直長朴彬源司饔直長許默相換
정조 17년
兵批判書鄭好仁進參判閔台爀病參議尹弘烈入直參知睦萬中病同副承旨兪漢寧進以林蓍喆爲同知崔重敎爲忠翊將金斗弘爲慶熙將洪秀晩李肇源爲文兼僉知李泰漢副護軍李禹鉉竝單付
정조 17년
吏批啓曰應敎今當差出而擬望之人乏少外任竝擬何如傳曰允以魚用謙爲應敎
정조 17년
兪漢寧啓曰納符之遲滯在於渠非朝廷之所知則收納非所可論但此事日前纔聞於一重臣矣爾啓隨發此果重臣之指揮乎然則參涉臺論甚非好消息臺臣勢難緘問前參贊鄭民始令政院爲先問啓事命下矣問於前參贊鄭民始處則以爲以諫啓之參涉與否有問啓之命惶懍震越罔知攸措臣於日前筵席以李潤慶事妄陳賤見只效無隱之義而已臣雖萬萬無狀豈忍爲潤慶地而挾私飭辭仰陳於君父之前乎此莫非天奪其魄言出妄率自歸形跡之相似此臣之死罪何敢指揮臺諫參涉言論乃以此事至於發啓乎眞有所犯諫臣猶在臣雖欲欺隱烏可得也實無指揮之事惟願歸身司敗與諫臣對質果有一毫干涉之跡請伏斧鉞之誅少懲辜恩負國之罪伏地戰慄覓死不得云矣敢啓傳曰昨日渠敢潛渡江來伏城外今朝果又有招還之臺啓重臣日前之奏非不知無隱昨今事可謂不先不後今此問啓之命亦示無隱之意而所對不以爲不信本事自在於慌忽久當犁然豈至藏怒乎
정조 17년
傳于洪義榮曰發遣吏郞諸執事淸齋與否摘奸以來
정조 17년
以應敎魚用謙牌不進罷職傳旨傳于洪義榮曰只推更爲牌招
정조 17년
兵曹口傳政事副司直單徐榮輔
정조 17년
以李潤慶囚單子傳于洪義榮曰保放
정조 17년
全羅監司李書九疏曰伏以臣今日所叨是豈臣夢想之所敢及者哉臣猥以庸陋久廁禁近竊覸我殿下愛民一念至誠惻怛恫瘝之意曲達於蔀屋懷保之策恒軫於厦氈宵衣不解玉食靡甘故凡爲承流宣化之任者必取夫淸愼公正通鍊老成之人于以導揚德意撫恤黎元而其難其愼未嘗苟焉而畁之此實在廷臣隣所共欽仰贊歎者也而獨於臣則日月之明或有遺照半歲之內驟躋峻秩遍侈華貫竟承此千萬不敢之誤恩此殆臣命卒之秋而抑亦臣不肖無狀貪榮慕祿使區區謹畏之本心未有以見孚於君父也撫躬慙惶尙誰咎哉國家設官分職量功程能凡百有位莫不祗敬厥服以熙庶績而其爲任則亦未嘗無輕重大小之殊藉使非其人而居其職不幸有瘝闕之患其輕且小者則適不過僨一事而菑一身其爲害也猶淺若夫藩任則軍國之利病生民之休戚俱係於一監司之能否少或差失其爲害也必至於傷民病國而後已亦可謂重且大矣是尙可以庸才蔑識苟充而輕試之也哉天下之事固或可學而能也至於材具器量自有局定決非一朝一夕所可勉强而得之者也臣姿性昏闇知識淺短重以根孤跡畸過於葸弱半生杜門勉守拙分一切世務政術無聞見可以開廣無踐歷可以諳熟雖在僻縣小郡尙懼不稱其於方面重寄夫豈有絲毫堪承之望況此湖南一道財賦浩大獄訟繁氄視諸路尤稱難治而纔經大賑民力之凋瘵穀簿之紊雜必有百倍於前日者雖綜密剸理之才恐難爲謀乃以臣空疎譾劣之眇然一夫忽置於五十餘州按察之地以威望則不足以憚壓列邑以智力則不足以整頓事務畢竟顚沛不待明者而可知今若不自量度冒昧承當終至於誤國事而累聖簡則臣雖萬被誅殛尙何以少贖其罪以殿下天地父母之之仁之德亦豈忍一任其如此使前後生成之恩遂至於有始而無卒也哉始奉除旨神爽驚越歷日蹙伏情地窮隘玆敢畢瀝肝血疾聲號籲伏願聖慈俯賜哀憐將臣職名亟許鐫免以重藩寄以安愚分不勝幸甚云云答曰省疏具悉卿其勿辭往欽哉
정조 17년
敎全羅監司李書九書王若曰古方伯連帥之臣必咨四岳今國家保障之地最稱兩湖玆循僉諧庸敷誕命惟卿銀潢餘派瑚璉其姿讀書於十年閑居斐然玉汝成之益考績於兩載腴邑嘉乃橐如洗之操歷試則多在尙書文學政事之已驗寵擢以直拜都憲皇朝舊例之有稽竇儀之博識多聞固合當世之用張詠之不讓方面奚獨異代之才粤瞻湖南一區實冠海東八域山河數千里之表裏金城湯池大小五十州之縱橫碁布星列包厥橘柚制同禹甸維揚月遊衣冠地是漢家豐沛迄玆大賑之甫訖尙爾積弊之難蘇可哀非民倉廩不敢有所愛若恫在已惠澤猶未能盡霑黜陟莫嚴致守宰之輕犯關石公私俱瘁或按察之不承權輿所以數遞之相仍尤宜回授之克愼玆授卿以全羅道觀察使兼兵馬水軍節度使巡察使全州府尹卿其勤宣王命明闡使威秩仍亞卿當藩垣屛翰之任責重專制有弓矢鈇鉞之權凡機務措劃之方惟力是視以終始酬報之志何事不成自餘稟裁厥有典憲於戲蘇孺文之有事按法所貴嚴明廉叔度之不撓安民俾歌來暮故玆敎示想宜知悉知製敎魚用謙製進
정조 17년
癸丑八月初六日巳時上御重熙堂左副承旨入侍時左副承旨徐榮輔假注書洪樂游記注官金良倜承膺祚以次進伏訖命書傳敎曰勸武以後尙今沈屈何必赴任然後爲履歷乎纔有下敎於兵批者國體所在旣知其所貢之分明餒敗則雖有依施日前晩熱足可寬恕況私政鹽政不可付之生手前忠淸水使李潤謙分揀仍任事分付又命書傳敎曰朝家刑政莫過於擧直措枉提擧之擧職見於沈煥之曺允大日前特點於提擧之望矣況求助之日在論思之任奏對得體周旋不錯何必無中生有別求新奇乎入侍三司諸臣擧措多顚倒之際似此之人宜可嘉奬且況近日應製許多篇始知其文華之如許校理魚用謙今日政應敎擬入待下批牌招上曰文任應製如已到院持入可也賤臣承命出持入上親考訖命拆祕封賦二下藝文提學洪良浩三中前弘文提學李秉鼎三下弘文提學閔鍾顯上曰居首藝文提學大鹿皮一令賜給可也上曰承旨病狀姑難供劇耶榮輔曰然矣命書傳敎曰左副承旨聞有實病許遞命退承史以次退出
정조 17년
行都承旨徐邁修未肅拜行左承旨林濟遠坐直行右承旨洪義榮坐左副承旨李翼晉坐直右副承旨林道浩未肅拜同副承旨兪漢寧坐注書徐有聞病一員未差假注書洪樂游仕金錫泰仕直事變假注書李弘達仕
정조 17년
藥房提調徐有防行右承旨洪義榮啓曰伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 17년
林濟遠啓曰大司憲金履禧持平李東宇呈辭執義掌令一員持平一員未差掌令姜鳳瑞在外監察茶時之意敢啓傳曰知道
정조 17년
林濟遠啓曰右副承旨徐有秉今日不爲仕進卽爲牌招何如傳曰許遞
정조 17년
洪義榮啓曰明日聖節望闕禮習儀時兩司無進參之員除在外未署經外呈告人員竝待開門牌招何如傳曰允
정조 17년
以香室景慕宮秋享大祭受押單子傳于洪義榮曰展謁日當親押
정조 17년
洪義榮啓曰應敎魚用謙牌不進罷職傳旨今方捧入而玉堂上下番俱空事甚未安未差之代政官牌招開政差出待下批仍卽牌招以爲推移入直之地何如傳曰違牌玉堂只推更爲牌招
정조 17년
傳于林濟遠曰紀綱之振肅不在於收敍之遲速近來位著之莫能成樣反有關於紀綱諸司堂上罷職人竝敍用其中將任仍任牌招授符
정조 17년
傳于林濟遠曰大臣文蔭武卿宰二品以上三司諸臣明日來待
정조 17년
兵曹口傳政事副司直鄭民始李文源金持默壯勇大將金持默守禦使李文源摠戎使鄭民始以上仍任事承傳
정조 17년
林濟遠啓曰守禦使李文源摠戎使鄭民始壯勇大將金持默仍任牌招授符事命下矣時無職名竝令該曹口傳付軍職守禦使摠戎使敎諭書所當更爲啓下而此與新除授有異在前如此之時有前所授密符傳授之例今番則何以爲之乎敢稟傳曰敎諭書置之密符則以前密符仍授
정조 17년
傳于林濟遠曰卿宰中時無職名人令該曹口傳付軍職
정조 17년
兵曹口傳政事副司直洪檍李灃趙宗鉉具庠金尙集李致中徐鼎修李鎭翼李在學申大升李洪載申光履洪明浩竝單付
정조 17년
洪義榮以景慕宮都提調意啓曰太常紅柿今方薦新於本宮而宮苑紅柿成熟尙遠待爛熟薦新之意敢啓傳曰知道
정조 17년
洪義榮以內醫院提調意啓曰副提調洪明浩謂有身病今日問安不爲仕進卽爲牌招何如傳曰許遞與未差之代承旨前望單子入之待下批牌招察任
정조 17년
傳于林濟遠曰承旨前望入之待下批牌招察任
정조 17년
承旨前望單子入之徐邁修李翼晉林道浩落點
정조 17년
洪義榮以禮曹言啓曰卽接景慕宮官員所報則今此本宮秋奉審時提調一員當爲進參而都提調洪樂性提調尹塾俱以身病不得進參云提調令政院稟旨變通何如傳曰提調許遞令該曹口傳差出可也
정조 17년
吏曹口傳政事以洪良浩爲景慕宮提調
정조 17년
林濟遠以戶曹言啓曰宗廟永寧殿永禧殿景慕宮秋奉審今八月初八日爲之事自禮曹推擇啓下矣宗廟永寧殿永禧殿判書例爲進去臣昇源景慕宮進去奉審而判書臣沈頤之方在罷職中實無推移之道何以爲之敢稟傳曰現告之捨實取兼旣如何其外諸兼不過例兼至於本曹郞以緊任豈有不參之理乎以此以彼宜有區別所以多日留窠者也判堂敍用仍任牌招以爲備員進去之地可也
정조 17년
兪漢寧以備邊司言啓曰頃因江華留守狀啓本府添餉條以本米移劃便否關問兩南矣卽見慶尙前監司鄭大容狀啓則以爲別會耗米之移劃江都在於戊午而以船運難便不得擧行逮至辛巳往復該府每石價定以二兩五百石價錢一千兩每年輸送軍作米三百石移劃在於丙午而本米船運亦多窒礙依添餉例以錢代送之意文移停當今若以米輸送則民人受害勢所必至本米輸送實無可行之勢云全羅前監司權狀啓則以爲江都添餉米五百石曾於辛巳果爲定式以均廳添價米只一年輸送矣丁酉因本道狀聞每年錢一千兩以本營別會米耗條三石作錢輸送今若只以千兩代米三百石雖欲添載稅船歷路移納科外冗費盡歸民邑之弊云矣江都餉穀之慙致虛耗誠極寒心兩南添餉條以本色取來云者非無意見而今若以米輸納則斂散之政運輸之節俱爲民弊到今變通誠多難便依前施行之意分付於江都守臣及兩南道臣何如傳曰允
정조 17년
兪漢寧以都摠府言啓曰今日入直內三廳武兼禁軍及軍兵等當爲中日習射而社稷大祭齋戒相値不得爲之之意敢啓傳曰知道
정조 17년
兪漢寧以兵曹言啓曰今八月初九日大駕詣景慕宮展謁仍行秋享大祭省牲省器時何營軍兵隨駕何營軍兵留陣而禁軍及馬步軍以幾番幾哨磨鍊乎敢稟傳曰訓局步軍十哨馬軍三哨爲先後廂禁軍二番隨駕留陣置之可也
정조 17년
兪漢寧以義禁府言啓曰守令卽其地定配者竝令該府更定配所事命下矣慶尙道密陽府定配罪人李復爕昌原府李㝡源彦陽縣全羅道南平縣定配罪人宋欽書長城府忠淸道靑陽縣定配罪人宋載緯定山縣新昌縣定配罪人鄭文在溫陽郡更定配所而仍前罪目依例發遣府羅將押送于各其配所何如傳曰允其中鄭文在罪名係是賑政事也賑事現發卽其地定配無異金石之典此則仍配可也
정조 17년
癸丑八月初七日辰時上御誠正閣同副承旨入侍時同副承旨兪漢寧假注書洪樂游記注官金良倜承膺祚以次進伏訖上曰禮房承旨入侍出榻敎賤臣承命出與右承旨洪義榮偕入命義榮書傳敎曰右承旨馳詣社稷秋享大祭所南壇祭所奉審摘奸以來同副承旨馳詣三角木覓漢江祭所奉審摘奸以來上曰諸執事淸齋與否各別申飭奉審復命後右承旨更詣社稷祭所過享後各別修掃以來同副承旨更詣南壇祭所過享時各別摘奸神轝陪來奉安後復命可也又敎義榮曰史官分詣三角木覓漢江祭所神轝還安後使之復命可也命退承史以次退出
정조 17년
行都承旨徐邁修坐行左承旨林濟遠坐直行右承旨洪義榮坐直左副承旨李翼晉坐右副承旨林道浩坐同副承旨兪漢寧坐注書徐有聞病一員未差假注書洪樂游仕金錫泰仕直事變假注書李弘達仕
정조 17년
洪義榮啓曰明日大駕詣景慕宮入齋室後王大妃殿惠慶宮問安何承旨進去乎敢稟傳曰右副承旨進去
정조 17년
洪義榮啓曰明日動駕時兩司侍臣不可不備員而憲府則掌令姜鳳瑞受由在外執義掌令一員持平一員未差只有持平李東宇一人待開門牌招何如傳曰允
정조 17년
徐邁修啓曰時原任大臣文蔭武卿宰二品以上三司諸臣依下敎來待矣傳曰入侍
정조 17년
洪義榮以禮曹言啓曰宗廟永寧殿永禧殿景慕宮秋奉審今八月初十日爲之之意敢啓傳曰知道
정조 17년
兪漢寧以備邊司言啓曰卽見黃海兵使姜五成所報則以爲停操之年例有營將巡點而巡點竝不行之則各邑鎭官鎭門聚點自是定式巡點與聚點間行否斯速指揮以爲擧行之地爲辭矣今年本道年事豐歉未判竝與官鎭門聚點而不行則其在詰戎之政極爲疎虞營將巡點姑爲停止官鎭門聚點依例擧行之意分付何如傳曰允待分等尤甚邑則從便闊狹可也
정조 17년
林濟遠以義禁府言啓曰明日動駕時各差備都事當爲備員出使都事嚴思勉令該曹口傳相換以爲分排之地何如傳曰允
정조 17년
吏曹口傳政事禁府都事嚴思勉南部都事林希復相換
정조 17년
大司憲金履禧大司諫兪漢謨應敎魚用謙啓曰請黜置罪人鄭致達妻亟令王府夬正典刑措辭見上請物故罪人德相亟施孥籍之典措辭見上請逆賊尙喆追施孥戮之典措辭見上一行刀削答三司曰不允六字刀削
정조 17년
大司憲金履禧大司諫兪漢謨啓曰請遲晩後物故罪人啓能亟施孥籍之典趾賊等凶種夬施邦刑養遂獻遂李觀源竝令王府設鞫得情措辭見上請夏賊子女亟施跪斬之典斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情夬正典刑措辭見上請物故罪人國榮亟施孥籍之典措辭見上請梟示罪人明謙正刑罪人以謙亟施孥戮之典逆復庶子好石亟施處絞之律荐棘罪人時偉設鞫得情夬正王法措辭見上請遲晩罪人宇鎭捧根脚夬正王法措辭見上請柳星漢亟令王府設鞫嚴問期於得情快正邦刑措辭見上請承款後物故罪人九宗亟施孥籍之典措辭見上答兩司曰不允
정조 17년
癸丑八月初八日辰時上御熙政堂時原任大臣文蔭武卿宰二品以上三司諸臣入侍時行都承旨徐邁修行左承旨林濟遠行右承旨洪義榮左副承旨李翼晉右副承旨林道浩同副承旨兪漢寧假注書洪樂游金錫泰記注官金良倜承膺祚原任直閣尹行任檢校直閣徐榮輔南公轍直閣金祖淳領議政洪樂性判中樞府事朴宗岳左議政金履素右議政金憙左參贊洪良浩行司直李文源鄭民始洪檍判敦寧李灃李敏輔行吏曹判書金文淳行司直任希曾右參贊洪秀輔知事尹坊趙瑍戶曹判書沈頤之禮曹判書閔鍾顯兵曹判書鄭好仁刑曹判書李得臣工曹判書邊得讓行副司直金尙集徐有防李秉鼎金持默李致中趙宗鉉李聖圭李復永韓光綮崔東岳李明運趙圭鎭知訓鍊李敬懋戶曹參判黃昇源禮曹參判曺允大兵曹參判閔台爀刑曹參判徐龍輔工曹參判李邦榮左尹宋鍈右尹李家煥大司憲金履禧同知李集斗林蓍喆鰲恩君李敬一行副司直柳誼曺允亨姜游李在學李鎭翼申光履李洪載李鎭復蔡廷夏李祖源金翊休呂善亨申大升白師謹鄭煥猷蔡弘履李東郁洪檢洪明浩徐鼎修權以綱行大司成沈煥之全羅監司李書九開城留守金魯永訓鍊都正趙心泰行副司直李漢豐東恩君申大觀行副護軍李得濟申大謙李源李應爀邊慶遇具世勣申㬚尹得逵申應周吳載熙田文顯韓光濟以次進伏訖樂性等曰秋氣乍涼聖體若何上移時不答玉音甚微樂性曰聖敎之下臣等不得領會稍高玉音使登筵諸臣洞知聖敎臣等之望也上曰召見卿等欲諭予意者蓋以近日天理湮晦民彝斁絶其在爲萬世闡明之道豈可不一諭乎遂命卿宰進前敎于樂性等曰胸次輪囷欲言而聲自微矣近來爻象以著見者觀之登筵諸臣亦豈無料量乎不忍言而忍言不敢提而敢提者不過明義理正倫綱六字而已欲以此事問於卿等矣樂性不能對上曰半夜命召卿宰一堂有此敷諭此乃人鬼關頭如不剖柝辨明則人不得爲人國不得爲國終至於義理晦盲彝倫倒置而止矣欲借卿等之口闡發此義而卿等終無一言必欲使予言之豈不慨然乎此事所關何等重大而自卿等以下皆以不敢言之大義理作爲奇貨者正如三字刀削而爲三字刀削事係莫重而敢以爲奇貨則今日朝廷得保首領者將幾希矣前領相疏語卿等果聞於何人而亦以何事爲罪耶樂性曰未見原疏矣宗岳履素等曰臣等亦未見而前左相兩箚則見之矣上曰此事若有所犯何惜乎前領相如或反是又何惜乎前左相乎前領相疏中句語有所關於某年大義理頭腦者而以予闡揚兩朝德美之心猶不敢一番提起者誠以事關某年不敢言而不忍提也前領相疏中有非字一句語又有卽字一句語卽字以下事關某年至重至大假使前領相出於爲國一死闡揚德美之苦心血誠予之所不敢言者前領相敢言之驟看外面其罪難赦予之批旨已示嚴於鈇鉞之意則今日在廷安得不驚痛而前左相之聲罪致討其勢固然矣然而前領相之敢言人所不敢言之事者蓋有委折前領相知申時先朝御徽寧殿屛去史官獨命知申進前以御書一文字使知申藏于神位下褥席中前領相疏中卽字一句乃金縢中語也御極初丙申五月十三日文女罪惡之昭布也前領相與聞於綸音校正之時有所奏至有遣承宣及翰林奉考之擧矣今於告退之疏有此將死之言獨知是事故獨言其事者謂之忠肝義膽可也而前左相之不知本事只據外面以昨夏以後不敢言之義聲罪致討者亦出於忠肝義膽矣金縢中語一則止慈之天一則止孝之天此何等德美而特以不敢言之故置諸不忍提之地將不免掩翳而不章今於前領相之疏事端旣發不容泯默以其官則大臣也以其言則上疏也原疏雖命付丙而製寫之際必有見者捧納之時又有見者卽字下句語畢竟傳播於來後則予之不忍於一時不忍言不能闡揚德美此予所以不敢言而欲敢言者也予雖不肖凡係天經地彝大綱大倫自以爲無怍於心故不求於人業以此意及於前領相疏批而今此欲言之事近日事端以後別有不得不然之義理而然也昨夏口敎之後前領相已以雖不敢以言語煩聒而亦不敢使義理晦塞爲言者亦有所執至於董狐之筆四字其意蓋以爲日後良史有如董狐者以殿下之心爲心以臣等之心爲心則固無事乎闡發云云者不可謂之凶言矣上遂命以金縢中二句謄出於小紙者下示諸大臣上句八字下句十二字不敢書仍下敎曰予於師翰正法之日亦有文女尙魯之處分而已於其時以金縢中先朝本意微發其端予雖無似一段所執權然後執之豈可輕重出入乎予之忍爲此言者予意有在要使一世之人知前領相疏語之如右所言而前左相嚴討之亦出於不知裏面而已又有一事不可不曉諭者今日諸臣每因一番事端輒有一番妄度以典禮間事致疑於不當疑之地此豈敢萌於心者乎御極之初例有廷請後勉從而予則不止於三辭以三條事件爲固辭之端欲使諸臣將順其一以康王釋冕不免先儒非禮之譏故不忍臨門受賀其一永陵追崇雖有先朝治命而更合致愼之爲可也其三王大妃殿稱號猶不敢加上一大字於王字之上也俗見所拘下一條外皆歸於不得擧論矣此猶如此何敢議到於典禮間乎觀於丙申三月初十日下敎可知予本意也今日所忍言之事一番賓對可以言之一張傳敎可以諭之而必也咸造在廷洞諭本事者蓋以大誥之意欲使人人而領會事事而曉諭故也繼自今更有憑藉紛紜之事則人得而討之日後闡明之責專付之於卿等也仍命退諸臣以次退出
정조 17년
行都承旨徐邁修坐行左承旨林濟遠坐行右承旨洪義榮坐直左副承旨李翼晉坐直右副承旨林道浩坐同副承旨兪漢寧奉命出去注書徐有聞病一員未差假注書洪樂游仕金錫泰仕直事變假注書李弘達仕
정조 17년
洪義榮啓曰司僕內乘來言捲簾取稟傳曰捲三面
정조 17년
李翼晉啓曰大司憲金履禧呈辭執儀掌令一員未差持平一員未差掌令姜鳳瑞在外持平李東宇牌不進監察茶時之意敢啓傳曰知道
정조 17년
林道浩啓曰臣道浩王大妃殿惠慶宮問安進去下直之意敢啓傳曰知道
정조 17년
林道浩啓曰同義禁李敬一旣入闕中不爲肅謝直爲出去事甚未安推考警責何如傳曰允
정조 17년
兪漢寧啓曰標信事體本自嚴重而宣傳官李甲會旣受於政院直納於差備事未前有萬萬駭然所當重勘而本院請推之外無他可施之罰何以爲之敢稟傳曰爲先記過
정조 17년
傳于林濟遠曰左承旨入侍
정조 17년
李翼晉啓曰卽者中樞府錄事來言判府事金鍾秀今方入城云係是大臣去就敢啓傳曰知道
정조 17년
李翼晉啓曰判府事金鍾秀依下敎來待矣傳曰入侍
정조 17년
林道浩啓曰臣與同副承旨兪漢寧伴直矣今方奉命出去伴直無人左副承旨李翼晉所當牌招而拘於廳規不得請牌何以爲之敢稟傳曰牌招
정조 17년
李翼晉以義禁府言啓曰時囚以草記照律事命下矣時囚罪人李天晟本府議啓內莫重軍器不能典守藥丸之見失其數夥然事極痛駭以此照律罪取考律文則大明律倉庫不覺被盜條有曰凡倉庫直宿官不覺盜者罪止杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣李天晟杖一百收贖告身盡行追奪放送李格本府議啓內身爲領軍首將官作門紛沓之弊不能禁止揆以紀律極爲駭然以此照律罪吳大坤本府議啓內駕後喧聒之弊身爲禁喧郞廳不能檢飭其溺職之罪在所難免以此照律罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣李格吳大坤各杖八十收贖奪告身三等放送何如傳曰允如有功議各減一等李格吳大坤汰去放送可也
정조 17년
癸丑八月初九日辰時上詣景慕宮秋展謁擧動入侍時行都承旨徐邁修行左承旨林濟遠行右承臣洪義榮左副承旨李翼晉右副承旨林道浩同副承旨兪漢寧記事官徐有聞假注書金錫泰記注官承膺祚記事官洪樂游檢校直提學徐有防檢校直閣徐榮輔直閣金祖淳以次隨駕上具翼善冠衮龍袍乘輿出交泰門由永淸門明政門降輿乘輦出弘化門駕至聖廟前路兪漢寧曰擧動時別抄所騎馬橫逸作挐於駕前咫尺之地而職在本兵不能察飭之失不可無警兵曹判書鄭好仁推考該大將李敬懋常時不善檢束極爲駭然從重推考何如上曰依爲之該大將越俸一等可也上降輦步過乘輦詣宮大門外降輦乘輿入宮大門御齋室少頃改具冕服就板位行再拜禮仍詣宮內奉審訖還御齋室至親押時改具翼善冠衮龍袍親押仍詣省牲器位省牲器訖乘輿出宮大門乘輦駕至聖廟前路降輦步過乘輦入弘化門降輦乘輿由明政門永淸門交泰門還內諸臣以次退出
정조 17년
癸丑八月初九日午時上御誠正閣判府事入侍時行右承旨洪義榮假注書金錫泰記注官金良倜承膺祚判府事金鍾秀以次進伏訖鍾秀曰日候比前稍涼聖體若何上曰一樣矣鍾秀曰王大妃殿氣候何如上曰一樣矣鍾秀曰惠慶宮氣候何如上曰一樣矣上曰卿聞昨日事乎鍾秀曰未及詳聞矣上曰昨以明義理正倫綱已諭於諸臣一番提論予心如何尤何忍旣言復言而今日見卿故不得不言予當先言前之所以不忍言今之所以忍言之由大抵某年事變以不忍提之故不敢言以不敢言之故不忍提雖係闡揚兩朝德美之事尙以不忍提而不敢言寧至於掩翳不章于今幾十年終始不敢說出雖曰不忍提不敢言道理則然兩朝德美實有仍以不彰之慮世變之層生亦由於此此事一番說出使人人知之然後兩朝德美可以昭著於千秋萬世矣關係旣重而世變之層生者亦從此永熄矣前領相上疏中有非字下卽字下句語非字以下已是不忍提不敢言卽字以下尤爲不忍提不敢言蓋以事關某年罔極之事變中關棙丙申疏請之洗草中頭腦也前領相設有爲國一死之心提起不忍提不敢言之事聞於予者罪也藉曰出於爲昔年闡揚而反以不忍聞之說及於莫重之地者亦罪也語及昔年之事而至及先朝者亦罪也有一於此已是罔赦之極案予一見其疏未能遽辨其心之所由出批答及傳諭示以嚴於鈇鉞之意群下之見此而聞此者其欲嚴討非獨卿爲然孰不同此情乎但前領相之所以獨言不忍提不敢提之言蓋有厥由先大王臨徽寧殿時前領相以知申入侍而史官退出門外後先大王以一文字授之使之就神位下褥席柝縫而納之此是金縢書也金縢書上句八字下句十二字不敢書予非不知此書之頒示關係莫重時日爲急而忍痛含冤直至于今者專由不忍言之故而文女處分傳敎句語中略有槪及者矣前領相疏卽字以下卽某年以前凶徒之凶言而某年後先大王卽爲覺悟有此金縢之書前領相獨知此事故所以獨言者此也自有其疏之後一任朝廷之紛盪而予以不忍提之故姑且不敢言及於今日思得不可不言之義然後始乃言之予以洗草事陳疏只欲使此等文字不留在於此世界矣然予心之猶日夜憧憧耿耿者草野斷爛之書本多以訛傳訛況相疏體重雖命封還而付丙院中有參見者筵席有參聽者且於繕寫時亦必有聞而見之者如是之際一傳再傳必將傳播於世到今因予不忍言而不敢提說反使不忍言之事任其傳播則世之見之者不知將作如何看矣然則一時之不忍言小節也使此不忍言之事流傳於後世大關係也此所以有昨日之擧也得此機會洞諭卿等俾我兩朝止慈止孝之盛德著明於來世且以目下紛紜言之使兩大臣免罪亦可謂兩朝恩波之所及也蓋前領相獨知也故獨忍言之卿則只據外面以其忍言而攻之其心則同出於爲國效誠其跡則或近於差毫謬千到今溯本洞諭之後忍言之大臣與攻忍言者之大臣俱無可罪之端前領相之目覩其事敢爲將死之言不但不爲凶言又自歸於忠如卿者亦可免討逆而反爲其所驅矣今番此擧雖非出於爲卿等地而於卿等亦可謂厚沐兩朝鴻渥也卿等之全保猶屬微事從今以往義理明倫綱正國可以爲國人可以爲人決無以義理爲奇貨自底於凶逆之科者卿意以爲如何鍾秀曰臣於五晦賓對退後非字下卽字下句語果亦聞之而特未聞非字卽字矣臣於其時心骨俱驚非不知其敢提不忍提之語字尤極凶慘而特以不忍提之語提起聲討亦有所不忍故不敢爲提起計只以董狐之筆四字聲討矣今承下敎非字下卽字下果有提起之委折而大有關於闡揚兩朝德美尤何敢以此聲罪至於董狐之筆四字臣之前疏中專請頒示其疏以決其逆與非逆疏本若蒙下示則臣謹當有以仰復矣上曰當推來於前領相以示之矣卿筵退後以今日酬酢錄出一通以入可也遂命書榻敎曰輪對進定於明日命退諸臣以次退出
정조 17년
行都承旨徐邁修坐行左承旨徐龍輔坐行右承旨林濟遠坐左副承旨李翼晉坐直右副承旨兪漢寧坐直同副承旨未差注書徐有聞病一員未差假注書洪樂游仕金錫泰仕直事變假注書李弘達仕
정조 17년
李翼晉啓曰大司憲金履禧呈辭掌令姜鳳瑞在外持平李東宇傳旨未下執義掌令一員持平一員未差監察茶時之意敢啓傳曰知道
정조 17년
徐邁修啓曰臣邁修聖節望闕禮習儀進去下直之意敢啓傳曰知道
정조 17년
林濟遠啓曰玉堂備員間視事頉稟之意敢啓傳曰知道
정조 17년
李翼晉啓曰今日次對兩司當爲進參除在外傳旨未下外呈告人員竝卽牌招何如傳曰允
정조 17년
林濟遠啓曰輪對官來待矣敢啓傳曰入侍
정조 17년
林濟遠啓曰卽者議政府錄事來言右議政金憙以爲臣於嚴敎之下萬萬惶懍求死不得走伏金吾門外恭俟鈇鉞之誅云仍納命召何以爲之敢稟傳曰勿待命事遣史官傳諭仍傳命召
정조 17년
兪漢寧啓曰卽者義禁府都事來言右議政金憙今方待命於金吾門外云係是大臣去就敢啓傳曰知道
정조 17년
玉堂前望單子入之校理尹序東落點
정조 17년
林濟遠啓曰卽者右議政金憙又使錄事來言臣雖伏承勿待命之敎有罪未勘尤極惶懍仍伏金吾門外恭俟鈇鉞之誅云仍納命召何以爲之敢稟傳曰勿待命事更遣史官傳諭仍傳命召
정조 17년
吏曹口傳政事以申大羽爲江東縣監
정조 17년
李翼晉啓曰卽伏見義禁府都事嚴思勉付處罪人金思穆淮陽府押付狀啓則善啓字之連書年月行之越書俱違格式莫重奏御文字如是違例事甚未安推考何如傳曰允
정조 17년
吏曹口傳政事以李昌熙爲陰城縣監
정조 17년
兵曹口傳政事守門將李性林單付
정조 17년
傳于林濟遠曰今則領府事原疏頒示無所不可然此何等不敢不忍言之事則亦豈可循例頒示乎取其原疏出示大臣正合事理封還本如有之卽爲封入于賓廳事遣史官傳諭于領府事
정조 17년
假注書李弘達書啓臣敬奉聖諭馳往傳諭于南部會賢坊契美墻洞領中樞府事蔡濟恭所住處則以爲臣之向日疏本有卽爲封入賓廳之敎臣之惶感當如何而第臣之在水城也史官齎持原疏來宣下敎曰此疏本堅封以下雖家人勿爲拆示臣於是不勝萬萬悚惶史官纔出門外便卽燒火竝與草本而無一字留置者今雖欲封入不可得矣其時疏本旣入大內或者日省錄中有所抄錄則誠爲萬幸而安敢望也傳敎之下不得不以實狀告達此尤臣難赦之罪云矣敢啓傳曰知道日省錄中有之而封置閣臣手自謄出往示于賓廳可也
정조 17년
傳于李翼晉曰當該承旨遞差
정조 17년
傳于兪漢寧曰承旨前望單子入之
정조 17년
傳于兪漢寧曰再昨筵諭之後何必設禁而不敢言乎門將禁疏下敎還收該房知悉
정조 17년
以副摠管洪檢初度呈辭傳于兪漢寧曰許遞
정조 17년
兪漢寧以吏曹言啓曰今日開拆坐起時考見慶尙道褒貶啓本則晉州牧使朴宗厚以自是熟手何爲醉杖爲目河陽縣監柳秉均以苟欲圖報盍思弭謗爲目竝宜置下考而置諸中考玄風縣監張錫周以亦旣字民宜益戢猾爲目宜置中考而置諸上考殊無嚴明殿最之意該道道臣推考警責晉州牧使朴宗厚河陽縣監柳秉均竝嚴黜玄風縣監張錫周中考施行何如傳曰允
정조 17년
傳于兪漢寧曰政官牌招開政
정조 17년
兪漢寧啓曰吏曹判書金文淳參議鄭大容牌不進推考傳旨及罷職傳旨今方捧入而開政命下之後如是違牌不卽擧行事甚未安判書更卽牌招何如傳曰參議只推更爲牌招
정조 17년
兪漢寧啓曰合辭連日闕啓事甚未安今日政新除授兩司諸臺竝待下批牌招何如傳曰允
정조 17년
兪漢寧以弘文館言啓曰本館下番連日闕直事甚未安今日政新除授玉堂待下批仍卽牌招入直何如傳曰允
정조 17년
以漢城府坐不坐單子傳于林濟遠曰在外判堂許遞今日政差出
정조 17년
有政吏批判書金文淳牌不進參判未差參議鄭大容右承旨林濟遠進啓曰判書金文淳牌不進參判未差小臣獨政未安何以爲之敢稟傳曰只出緊任以柳雲羽爲執義沈鏗爲掌令趙恒鎭南涑爲持平洪秉臣爲正言嚴耆爲校理韓光植爲副校理尹羽烈爲修撰高宅謙爲副修撰洪樂敏爲兵曹正郞洪益烈爲新寧縣監李永瑗爲聞慶縣監李義和爲軍威縣監金思卨爲安奇察訪柳鎭爲金海府使洪明浩爲刑曹參判李文源爲判尹判敦寧李灃訓鍊都監提調沈頤之壯勇營糧餉提調金持默壯勇營提調鄭民始以上竝單付
정조 17년
兵批判書鄭好仁進參判閔台爀參議尹弘烈病參知睦萬中入直右副承旨兪漢寧進以申應周爲副摠管李迎春爲景福將崔慶心爲方山萬戶忠淸水使李潤謙仍任事承傳護軍李儒敬徐有秉副司直李冕膺副司果申龜朝以上竝單付
정조 17년
以吏曹壯勇營軍色提調望單子傳于兪漢寧曰軍色誤以糧餉啓下該曹難免不察政目釐正糧餉色提調亦爲仍任
정조 17년
以尹行儼爲晉州牧使尹載五爲河陽縣監尹光普爲副修撰洪檢爲同敦寧沈頤之爲同經筵沈頤之爲禮賓提調丁載運爲內資主簿金熙華爲典籍任希復爲義盈直長尹理相爲慈山府使洪成浩爲司䆃僉正李彦光爲康陵令
정조 17년
以修撰尹羽烈副修撰高宅謙牌不進罷職傳旨傳于林濟遠曰只推
정조 17년
以掌令沈鏗持平趙恒鎭正言洪秉臣牌不進罷職傳旨傳于林濟遠曰只推
정조 17년
以黃海監司李祖承狀啓延白兩邑雨後農形馳啓事傳于林濟遠曰觀此狀語中邑報謄聞者兩邑穡事民情益覺關心而近日雨暘果有滋潤之可言乎秋事姑遠雖難臆決亦豈可一毫泛忽嚴飭守宰無使一夫一婦之他而拘之縶之反有拂其情之歎亦豈方便安集之要道乎先判息肩之策次講樂生之宜以一夫一婦之離土塡壑道伯認爲撻市之恥邑宰看作若己之推念念於是孜孜於是懇懇於是耿耿於是慥慥於是兢兢於是憧憧於是懃懃於是瞿瞿於是勉勉於是思盡分憂之責期效對揚之道跬步坐臥食眠惟小民之拯救是懷是究則眞所謂於人必有所濟苟若是而民有殿屎則是朝廷之不擇其人而任之也寧不愧愧之甚乎自今至來牟之登場爲兩邑之民無非宵衣旰食莫敢寧處之時也爲道伯守宰聞此敎其可不着念而殫智乎哉昨今酬應之煩必已見於邸報矣然又爲西民不得不呼燭申申尤豈敢循例祗受須於營邑政堂大書此敎晝夜常目俾蘇我兩邑生靈事回諭喬桐帥臣處一體下諭如是而一有泛忽入於繡行該帥臣難免重罪亦爲知悉事一體下諭
정조 17년
兪漢寧以弘文館言啓曰新除授校理尹序東時在平安道江東縣任所經筵入番事緊請斯速乘馹上來事下諭傳曰依啓
정조 17년
兪漢寧以備邊司言啓曰卽見平安監司李秉模狀啓則以爲西路戎政比他道尤重苟非大關民情則豈敢遽議停免而本道今年穡事大違初料未免穴農今旣許久廢閣則必待純豐之年擧行然後其停其行各有其說今秋巡操及城操一倂停止都試依近例自各該防營試取後節度使合試事令廟堂稟旨分付矣本道停操旣過十年年事雖非純豐似此稍登之時亦許停免其在詰戎之政極爲疎虞今秋巡操城操及都試依例擧行之意分付何如傳曰戎政民事俱係重務而猶未詳營制之如何兵使巡操爲幾處赴操邑各爲幾許而若只欲稍實處爲之營制亦可排比乎行操於春南秋北則淸北年事果勝於淸南乎條列詳問於監兵使處使之論理狀聞後稟處可也
정조 17년
兪漢寧以備邊司言啓曰秋夕在近各陵寢祭官當爲差遣而侍從罷散甚多無以分排云在前如此之時亦有請敍之規矣堂上堂下侍從違牌坐罷人員竝爲敍用令該曹口傳付軍職何如傳曰允
정조 17년
兪漢寧以弘文館言啓曰本館下番無他推移之員不得已以上番姑降入直之意敢啓傳曰知道
정조 17년
兪漢寧以都摠府言啓曰今日入直內三廳武兼禁軍及軍兵等當爲中日習射而聖節望闕禮習儀相値不得爲之之意敢啓傳曰知道
정조 17년
兪漢寧以兵曹言啓曰兼司僕將田義顯今十二日入直受點矣謂有毒腫運動無路呈狀乞遞病勢旣如此則有難强令察任改差其代依例口傳差出何如傳曰允
정조 17년
兵曹口傳政事以朴光進爲兼司僕將
정조 17년
兪漢寧以義禁府言啓曰李天晟杖一百收贖告身盡行追奪李格吳大坤各杖八十收贖奪告身三等照律草記批旨內如有功議各減一等李格吳大坤汰去放送可也事命下矣李格吳大坤等汰去放送李天晟七代祖升亨扈聖功臣云功減一等杖九十收贖奪告身四等之意敢啓傳曰知道
정조 17년
右議政金憙箚曰伏以臣昏迷瞢昧自陷罪戾再次胥命未蒙恩勘更事煩瀆有所不敢不得已退伏私次而震懍隕越益不知攸措臣於昨日夕後狗馬賤疾忽添於屢日强力之餘賓對有命而末由進參備郞傳諭而實難蠢動在臣私分只自伏枕惶憫而已及伏奉朝者嚴敎之後他不暇顧拚死趨進而緣臣鈍滯在道遲延以致臨殿之移時臣於是已犯罔赦之罪而旣入闕中又伏承萬萬不敢承之敎宜卽歸身司敗恭俟嚴誅而神精旣昏義分是懼竟不免抗顔登筵自同無故之人由前由後無往而非罪噫如臣無似忝居三事只當以筋力奔走爲禮而事多顚錯跡涉慢蹇究厥罪狀實合重勘伏乞聖明亟賜處分以存國體以安賤分焉取進止答曰省箚具悉卿懇責備事例則然卿須安心勿辭視事仍傳于李翼晉曰此批答遣史官傳諭
정조 17년
左議政金履素箚曰伏以臣於今日賓對固自有不命其承之義而適因賤疾之越添又値僚相之有故鼎席幸備而晉對將闕一念悚悶恭俟大何及伏承飭敎之下倍功惶懼之私必欲拚死自力以爲趨參之計而第臣狗馬之疾自來沈痼者則猶可以强策蹣跚如前之爲而昨因失汗之餘猝觸晨涼添得外感症候不輕頭疼而膈煩惡寒而發熱牙頰浮高四肢刺痛食飮全却昏倒叫苦欲起還仆末由蠢動使臣若有一分可强之勢則似此備例應行之事至煩提飭而尙安敢息偃在床不思所以仰體憂勤之聖意哉臣罪至此尤合萬殞玆敢略具短箚仰瀆崇聽伏乞聖明亟勘臣虧分廢事之罪以警具僚以安私分千萬幸甚取進止答曰省箚具悉卿懇卿其勿辭安心調理俟少間造朝仍傳于兪漢寧曰此批答遣史官傳諭
정조 17년
全羅監司李書九疏曰伏以臣忝叨重寄冒控危悃竊冀聖明曲垂矜察卽賜遞免而及承批旨未蒙允許臣於是怵畏義分雖不得不冒昧出肅而反顧初心冞增懍惕不日辭朝旣有成命當秋行部亦應在邇一時虛徐固知惶憫更何敢猥陳私懇而第臣父母墳山在於京畿永平地臣自叨講製常縻職事七八年間陞緋玉而躋卿班尙不得祗奉寵命往掃塋域曩蒙推恩之典亦闕焚黃之禮瞻望松楸情私悲缺今又濫膺見職行將久離官榮刺史慟風樹之不洎節屆仲秋感霜露之旣降玆敢干冒鈇鉞仰瀆崇嚴伏乞聖慈俯賜鑑諒特許三四日之暇俾孤露餘生得伸至情則幽明榮感不勝幸甚云云答曰省疏具悉卿其依所請往省
정조 17년
癸丑八月初十日辰時上御熙政堂輪對官入侍大臣備局堂上追後引見入侍時右副承旨林道浩假注書洪樂游記注官金良倜承膺祚內資奉事沈晉漢司圃別提李賢運尙瑞直長金基普都摠經歷鄭潤玉典設別提申應漢刑曹正郞李潤明成均司成李祉永通禮院贊儀李衡弼濟用主簿李英耆廣興主簿金箕憲東氷庫別檢許种司僕主簿宋景載司䆃僉正洪益烈禮賓參奉金尙弼掌苑奉事金相謙議政府司錄鄭馦瓦署別提韓師鎭平市主簿李在亨造紙別提洪疇九吏曹佐郞張至冕中樞都事金宅和軍器判官金忠國南學訓導韓啓翼養賢主簿尹悌東內贍主簿金濟萬宗廟令洪秉周工曹佐郞洪百淳尙衣直長申錫老西氷庫別提辛漸義盈直長李燁以次進伏訖上曰輪對官進前縉漢等以次仰奏職姓名職掌祉永曰居齋儒生月三講製自是古制而近久不行臣於入直時每見齋生優遊度日殊非作興之意見今三庚已過涼意漸生自今爲始令大司成分設講製一月三次無使廢闕則庶有興起勸勵之效故敢此仰達矣上曰依爲之出擧條弼衡曰辛丑辛亥兩年御眞奉安于宙合樓時因傳敎讀笏記於樓上矣其後大奉審時則每於階下讀笏記與樓上節次參差不合以致莫重擧行之顚錯此後則依傳敎陞樓擧行恐合事宜故敢此仰達矣上曰依爲之出擧條益烈奏職姓名訖上曰爾之老親回婚禮已過行乎益烈曰姑未過行而來月卽當朔矣上曰其在孝理之政何惜一麾仍命道浩曰分付該曹待窠差送可也秉周曰今春展謁時以殿內祭床之不能均鋪有所下敎故臣等奉審所見參差處雖卽奉排茅八祭床自來體小所排比他甚低合有改造均排之道而此與渝破有異該曹不敢入於執頉之中秋奉審時亦不得擧行敢此仰達矣上曰長短雖不齊莫重之地久遠之物遽爾改造恐涉未安須與戶判相議後以聞可也漸奏職姓名訖上曰爾於故參判辛受采爲幾寸乎漸曰爲五寸叔矣上曰爾叔昔蒙曠絶之恩予尙不忘矣爾須恪勤盡職可也燁奏職姓名訖上曰忠武公致祭明日爲之乎道浩曰然矣上敎燁曰爾名行列一字行耶燁曰臣之同生卽內乘李敬熙而熙字行矣上曰爾則何以一字爲名耶燁曰筮仕時適以燁字爲名而本名則昌熙矣上曰以本名行世可也仍命書傳敎曰忠武公李舜臣家致祭在明而今日適因輪對見其奉祀孫義盈庫直長李昌熙尙在角帶旣非拔例收錄之意況篆首書下之後宜使看其功而官以享湖西守令一人令該曹見窠移付其代口傳擬入事分付上曰輪對官以次先退可也輪對官以次退出上曰左承旨右承旨同副承旨入侍良倜承命出傳左承旨林濟遠右承旨洪義榮同副承旨兪漢寧承命進伏上曰大臣備堂尙未詣閤乎備郞擧行萬萬駭然爲先問名以入仍命書傳敎曰近來備郞之規行矩步旣非奔走於南山白岳之樣而回公猶不敢若此況莫重傳諭惟意遲滯臨殿過時尙不以去就來稟當該不飭之有司堂上推考該郞李性林降定守門將良倜回奏曰大臣已詣閤矣上曰大臣備局堂上引見良倜承命出傳左副承旨李翼晉假注書金錫泰事變假注書李弘達右議政金憙行司直鄭民始李文源右參贊洪秀輔兵曹判書鄭好仁行副司直徐有防刑曹判書李得臣行副司直李敬懋趙心泰開城留守金魯永以次進伏訖憙曰昨日動駕之餘聖體若何上曰不知以何樣爲言矣卿則新入也朝體之解弛不必責之於卿而昨以次對來會之意兩次傳諭夜漏已撤於焉而明發諸宰聞已來會而以大臣去就臨殿亦已移時堂陛不可不尊體面亦不可不顧誠萬萬未安矣憙曰聖敎之下萬萬惶悚而臣之一半分報答之誠惟在筋力奔走何敢爲一毫占便之計乎狗馬賤疾自昨忽添不得不懸疾而陳箚請譴恐涉屑越而未果矣荐承嚴敎益不知死所矣分義所在不敢晏然方欲待命而出去矣上曰過矣過矣而體面則然矣憙先退上曰諸堂旣入來如有稟事者進奏可也文源曰本廳習操事自廟堂覆啓蒙允矣合操停廢今爲三十五年之久久廢之後荐歉之餘五營赴操民弊不少而詰戎之政亦爲重大今方設行而犒饋試射放等所入物財不可不依舊例請得需用故敢此仰達矣上曰停操可也出擧條好仁曰本曹句管關西小米二萬石年年取耗二千石以補軍物修改及本曹經用之需當初定式法意嚴明而該道視若尋常收送之節漸不如初而己酉辛亥兩年停退卽四千六百餘石矣平安監司李秉模待罪本曹時亦以此事陳達而今年則關西方有豐登之望停退條無遺盡捧之意出擧條申飭何如上曰令廟堂稟處可也出擧條好仁曰騎步軍布及諸般價布自是曹中經用軍兵接濟者也近年以來連値綿荒純錢邑雖無可論錢木參半中木邊則非但麤劣尺短莫甚及其上下反不如純錢當初捧上寧有如此之理而必是監色輩中間幻弄之致今年則綿農庶有豐登之望出擧條申飭諸道諸般軍布捧納時嚴束監色各別擇納之意預先知委何如上曰依爲之出擧條仍命書傳敎曰玉堂前望單子入之又命書榻敎曰右承旨許遞上曰來待閣臣入侍良倜承命出傳原任提學金鍾秀鄭民始檢校直提學徐有防原任直提學徐鼎修原任直閣徐龍輔檢校直閣鄭大容原任直閣尹行任檢校直閣徐榮輔南公轍直閣金祖淳承命進伏鍾秀曰夜間聖體若何上曰一樣矣鍾秀曰王大妃殿氣候何如上曰一樣矣鍾秀曰惠慶宮氣候何如上曰一樣矣上敎鍾秀曰今日次對兼欲頒示筵話於諸堂而臨殿已久酬應甚難卿須與諸備堂退會賓廳詳細洞諭可也仍命退諸臣以次退出
정조 17년
行都承旨徐邁修坐左承旨未差行右承旨林濟遠坐左副承旨李翼晉坐直右副承旨兪漢寧坐直同副承旨未差注書徐有聞病一員未差假注書洪樂游仕金錫泰仕直事變假注書李弘達仕
정조 17년
兪漢寧啓曰自明日至十四日國忌齋戒正日相値視事頉稟之意敢啓傳曰知道
정조 17년
兪漢寧啓曰來十六日日次儒生殿講日次矣敢稟傳曰爲之
정조 17년
徐邁修啓曰左承旨徐龍輔今日不爲仕進卽爲牌招何如傳曰許遞
정조 17년
徐邁修啓曰今日忠武公李舜臣家致祭何承旨進去乎敢稟傳曰右承旨進去
정조 17년
林濟遠啓曰臣濟遠忠武公李舜臣家致祭進去下直之意敢啓傳曰知道
정조 17년
李翼晉啓曰司諫院獻納金寅爕下諭後過限不上來依定式遞差傳旨及禁推傳旨捧入之意敢啓傳曰分揀
정조 17년
兪漢寧啓卽者中樞府錄事來言判府事金鍾秀今方還向楊州地云係是大臣去就敢啓傳曰知道
정조 17년
兪漢寧啓曰卽者應敎魚用謙以其親病陳疏徑出原疏纔已捧入矣所當直捧禁推傳旨而此與無端徑出有異推考警責何如傳曰允
정조 17년
傳于李翼晉曰中官金德九拿處
정조 17년
傳于李翼晉曰飭敎稍久則易致稽忽今番秋夕各陵典祀官皆以玉堂及抄啓文臣塡差祭物則提調眼同精備面傳熟設則獻官另飭精造事預爲嚴飭
정조 17년
兵曹口傳政事副司直李勉兢徐有成竝單付
정조 17년
以水原留守李命植狀啓本府貳衙營建間數後錄馳啓事傳于李翼晉曰本府近二百間公廨之數朔內竣役專由判官之誠勤極爲可嘉待準瓜準職調用事分付銓曹監董中京鄕最效勞人問名分等後錄狀聞本府上衙營建不許願納而今番貳衙之役則始聞於該判官旣有其人云則不可勿論亦爲分等狀聞曾聞卿筵奏判官之自備夥然云其在國體不可不準數區劃令廟堂會付米一千石劃給草記卿其知悉事回諭
정조 17년
以開城留守金魯永狀啓宗廟薦新及各殿進上松茸姑未産出限內不得封進惶恐待罪事傳于李翼晉曰勿待罪事回諭
정조 17년
兪漢寧以弘文館言啓曰新除授副校理韓光植時在江原道原州地經筵入番事緊請斯速乘馹上來事下諭傳曰依啓
정조 17년
李翼晉以義禁府言啓曰中官金德九拿處事傳旨啓下矣金德九今方待命卽爲拿囚而依下敎杖一百流三千里收贖放送之意敢啓傳曰知道